tartuNLP/wikipedia-smugri-20251201 huggingface dataset:
Jari Korkki

Jari Korkki on politiikan toimittaja ja tietokirjailija, joka nykyisin työskentelee muun muassa Kauppalehdessä. Syksyllä 2022 Korkki on julkaissut kauppaneuvos Kyösti Kakkosen elämäkerran "K2" – "Kyösti Kakkosen tie huipulle" (WSOY) ja niin sanotun Manserockin historiikin "Manserock jäi soimaan" (Docendo). Syksyllä 2020 Korkki julkaisi urheiluvaikuttaja Kalervo Kummolan kanssa Kummolan elämästä kertovan kirjan "Kale – Rautakansleri" (Otava). Keväällä 2019 hän julkaisi kirjat "Puolustuksen paluu – Jussi Niinistön vartiovuoro" (Otava) ja "Lennu – valtakunnan ykköskoira" (Readme). 
Korkki irtisanottiin Yleisradiosta lokakuun 2018 lopussa. Tätä ennen hän oli Yle TV1:n lauantaisin lähettämän Ykkösaamun pitkäaikainen juontaja. Maaliskuussa 2021 Korkki aloitti Pyhtään kunnan osa-aikaisena viestintä- ja markkinointiasiantuntijana. Kunnan palveluksessa hän työskentelee kolme päivää viikossa ja muun ajan journalistina Helsingissä.
Eteläpohjalaisten vanhempien poika Jari Korkki opiskeli 1980-luvun puolivälissä tiedotusoppia Tampereen yliopistossa ja toimi uransa alussa useita vuosia Radio 957:n toimittajana. Vuosina 1993–1997 hän työskenteli BBC:n suomenkielisessä toimituksessa Lontoossa. 
Korkki toimi Politiikan toimittajat ry:n puheenjohtajana vuosina 2002–2004. Suomen kaupallisen radiotoiminnan Radio Hall of Famen jäseneksi hänet kutsuttiin vuonna 2010.
Yasso

Yasso on maalaiskunta ja sen keskuskylä Ségoun alueen Tominianin piirissä Malissa. Se sijaitsee 20 kilometriä Tominianista lounaaseen. Kunnassa on 13 800 asukasta (vuonna 2009).
Yasson kunta rajoittuu koillisessa Tominianin piirin Tominianin, idässä Bénénan, etelässä Sanékuyn, lännessä Sanin piirin Dahin ja luoteessa Somon kuntiin. Seutu kuuluu Sahelin vyöhykkeeseen.
Kuntaan kuuluu 22 kylää. Asukkaat ovat etupäässä boboja ja markoja (dafing). Vallitsevat uskonnot ovat kristinusko ja animismi.
Seudun pääelinkeinot ovat maanviljely, karjanhoito ja keräily. Tärkeimmät viljelykasvit ovat hirssi ja fonio sekä myyntiin kasvatettavat maapähkinä ja seesami. Kotieläimiä ovat lampaat, vuohet, aasit, naudat, siipikarja ja siat. Lisäksi harjoitetaan käsityöammatteja ja pienimuotoista kaupankäyntiä.
Palveluihin kuuluvat kaksi julkista alakoulua ja yläkoulu, kahdeksan kyläkoulua ja terveysasema.
Shawn Myers

Shawn Myers (s. 25. toukokuuta 1969 Paloseco, Trinidad ja Tobago) on yhdysvaltalais-brittiläinen kilpauransa päättänyt koripalloilija.
Myers opiskeli yhdysvaltalaisessa yliopistossa ja siirtyi tämän jälkeen ammattilaiseksi Eurooppaan. Hän aloitti ammattilaisuransa Liettuasta ja siirtyi kaudeksi 1998–1999 suomalaiseen pääsarjajoukkue Pyrbasketiin. Pyrbasketissa Myers pelasi runkosarjassa 22,2 pisteen (runkosarjan 2. korkein), 10,3 levypallon ja 2,3 riiston (3. korkein) ottelukohtaisilla keskiarvoilla, ja joukkue selviytyi pudotuspeleihin. Suomen-vuotensa jälkeen Myers siirtyi kahdeksi kaudeksi islantilaiseen UMF Tindastólliin ja tämän jälkeen loppu-uransa ajaksi Yhdistyneeseen kuningaskuntaan muutamia Uuden-Seelannin ja Australian-visiittejään lukuun ottamatta.
Murgab

Murgab (persiaksi ja paštuksi مرغاب, "Morqâb"; ) on joki Afganistanissa ja Turkmenistanissa. Sen pituus on 978 kilometriä ja valuma-alue 46 880 neliökilometriä. Murgab alkaa Afganistanin luoteisosasta ja virtaa ensin länteen ja sitten pohjoiseen. Joki toimii Afganistanin ja Turmenistanin rajajokena 16 kilometriä. Turkmenistanissa Murgabiin yhtyy sen tärkein sivujoki Kushk. Murgab virtaa Maryn kaupungin läpi ja häviää Karakumin aavikolle Maryn pohjoispuolella.
Ilja Samsonov

Ilja Aleksejevitš Samsonov (; s. 22. helmikuuta 1997 Magnitogorsk, Venäjä) on venäläinen jääkiekkomaalivahti, joka edustaa NHL-joukkue Vegas Golden Knightsin organisaatiota. Washington Capitals varasi hänet ensimmäisellä kierroksella 22. pelaajana kesällä . Isokokoisen Samsonovin vahvuuksiin kuuluu peittävyys, atleettisuus ja refleksit. Hänellä on kuitenkin kehitettävää reboundien torjumisessa ja tasaisuudessa ja Samsonovin tulee opetella pohjoisamerikkalaista pelitapaa kehittyäkseen NHL-maalivahdiksi.
Ura.
Seuraura.
Samsonov on Metallurg Magnitogorskin oma kasvatti. Hän vietti kauden 2013–2014 MHL-junioriliigassa Stalnyje Lisy Magnitogorskin vahvuudessa, jonka jälkeen Metallurg varasi Samsonovin ensimmäisellä kierroksella 34. pelaajana . Hän pelasi kauden 2014–2015 pääasiassa Stalnyje Lisyssä, mutta Samsonov pelasi myös ensimmäisen ja kauden ainoaksi jääneen KHL-ottelunsa 11. joulukuuta 2014 Sibir Novosibirskiä vastaan. Hän pelasi ottelussa reilun yhden erän verran.
Washington Capitals varasi Samsonovin ensimmäisellä kierroksella . Hän oli koko varaustilaisuuden ensimmäisenä varattu maalivahti.
Elokuussa 2021 Samsonov teki Capitalsin kanssa yksivuotisen ja kahden miljoonan dollarin arvoisen jatkosopimuksen.
Capitalsin vapautettua Samsonovin sopimuksesta hän teki heinäkuussa 2022 vapaana agenttina Toronto Maple Leafsin kanssa yksivuotisen ja 1,8 miljoonan dollarin arvoisen sopimuksen.
Heinäkuussa 2023 Samsonov teki Maple Leafsin kanssa yksivuotisen ja 3,55 miljoonan dollarin arvoisen jatkosopimuksen.
Heinäkuussa 2024 Samsonov teki vapaana agenttina Vegas Golden Knightsin kanssa vuoden mittaisen ja 1,8 miljoonan dollarin arvoisen sopimuksen.
Maajoukkueura.
Samsonov pelasi alle 20-vuotiaiden MM-kilpailuissa vuonna 2016, jolloin hän voitti hopeaa. Samsonov pelasi myös alle 18-vuotiaiden MM-kilpailuissa vuonna 2015, jolloin hänet valittiin turnauksen parhaaksi maalivahdiksi ja Venäjän top-3-pelaajaksi. Samsonov pelasi myös World U-17 Hockey Challengessa vuonna 2014 sekä samana vuonna World Junior A Challengessa, josta hän voitti pronssia.
Head over Feet

Head over Feet on kanadalaisen laulaja-lauluntekijän Alanis Morissetten kappale hänen kolmannelta studioalbumiltaan "Jagged Little Pill". Kappaleen on tehnyt Alanis Morissette yhdessä kappaleen tuottajan Glen Ballardin kanssa. Se julkaistiin albumilta viidentenä singlenä (kuudentena Yhdysvalloissa) vuonna 1996. Se antoi pehmeämmän vaikutelman, kuin albumin edelliset singlet. Kappale kertoo parista, jotka ovat parhaita ystäviä ja rakastavaisia.
Kappale sai positiivisen vastaanoton musiikkikriitikoilta, jotka pitivät kappaletta pehmeänä ja keveänä. Kappaleesta tuli Morissetten ensimmäinen ykköshitti "Billboard" Adult Top 40 -listalla. Se pääsi myös kärkeen "Billboard" Top 40 Mainstream -listalla. Kappaleesta tuli Morissetten ensimmäinen top 10 single Isossa-Britanniassa ja se pääsi myös top 20:een Australiassa. Se ei kuitenkaan onnistunut pääsemään "Billboard" Hot 100 -listalle, toisin kuin hänen aikaisemmat singlensä.
Singleen tehtiin myös musiikkivideo, jonka ohjasivat Michelle Laurita ja Alanis Morissette itse. Video on yksinkertainen näyttäen lähikuvaa Morissettesta.
Yuncheng

Yuncheng (, pinyin: Yùnchéng Shì) on prefektuuritason kaupunki Kiinan kansantasavallan Shanxin maakunnan eteläosassa, linnuntietä noin 345 kilometriä maakuntakeskus Taiyuanista etelälounaaseen. Vuonna 2010 kaupungin asukasluku oli 5,135 miljoonaa ja pinta-ala 14 106 neliökilometriä.
Yuncheng rajoittuu etelässä Sanmenxian, lännessä Weinanin, pohjoisessa Linfenin, sekä idässä Jinchengin ja Jiyuanin prefektuuritason kaupungit.
Piirikuntatasolla kaupunki jakautuu kaupunkipiiriin (Yanhu), kahteen piirikuntatason kaupunkiin (Hejin, Yongji) ja kymmeneen piirikuntaan (Jiangxian, Jishan, Linyi, Pinglu, Ruicheng, Wanrong, Wenxi, Xiaxian, Xinjiang, Yuanqu).
Borgone Susa

Borgone Susa on kunta Torinon metropolikaupungissa Piemonten hallintoalueella Italiassa. Vuoden 2021 alussa kunnassa oli 2 189 asukasta.
Se sijaitsee Val di Susan laaksossa Dora Riparia -joen varrella. Kunnan nähtävyyksiin kuuluvat 1400-luvulta oleva linnoitettu talo "Il Castlas" sekä 1700-luvulta peräisin oleva palatsi "Palazzo Montabone", joka toimii nykyään kunnantalona.
Beslan Mudranov

Beslan Mudranov (s. 7. heinäkuuta 1986) on venäläinen judon olympiavoittaja, Euroopan-mestari, Euroopan kisojen voittaja ja MM-mitalisti, joka on kilpaillut koko kansainvälisen uransa sarjassa 60 kg.
Mudranov voitti olympiakultaa Rio de Janeirossa 2016 kukistettuaan finaalissa Venäjän Jeldos Smetovin.
Mudranov voitti Euroopan-mestaruuden Tšeljabinskissa 2012 kukistettuaan loppuottelussa armenialaisen Hovhannes Davtjanin ja Montpellier’ssa 2014 voitettuaan finaalissa georgialaisen Amiran Papinašvilin. Hän voitti kultaa Bakun Euroopan kisoissa 2015 kukistettuaan loppuottelussa Azerbaidžanin Orxan Səfərovin. Tel Avivin EM-kilpailuissa 2018 hän saavutti pronssia. Wienin EM-kilpailuissa 2010 hän oli viides.
Mudranov sai hopeaa Tšeljabinskin MM-kilpailuissa 2014 hävittyään loppuottelussa mongolialaiselle Ganbatyn Boldbaatarille. Tokion MM-kilpailuissa 2010 hän oli viides.
Mudranov on saavuttanut Masters-, Grand Slam- ja Grand Prix -kilpailuissa viisi turnausvoittoa, kaksi kakkossijaa ja seitsemän kolmossijaa. Maailmancupeissa ja Continental Open -kilpailuissa hänellä on neljä turnausvoittoa ja yksi kakkossija. Hän on voittanut aikuisten sarjassa yhden Venäjän-mestaruuden.
Musliini

Musliini (&lt; ransk. "mousseline") on alkujaan itämailla käsin kudottua hienoa, ohutta ja pehmeää palttinasidoksista puuvillakangasta, joka on kuvioitu painamalla. Nykyään materiaalina on myös muun muassa kampavilla, jolloin puhutaan villamusliinista.
Kamal Han-Magomedov

Kamal Han-Magomedov (s. 17. kesäkuuta 1986) on venäläinen judon Euroopan kisojen voittaja sekä EM- ja MM-mitalisti, joka on kilpaillut koko kansainvälisen uransa sarjassa 66 kg.
Han-Magomedov voitti kultaa Bakun Euroopan kisoissa 2015 kukistettuaan loppuottelussa ranskalaisen Loïc Korvalin. Joukkuekilpailussa hän saavutti pronssia. Hän sai EM-hopeaa Budapestissa 2013 hävittyään loppuottelussa georgialaiselle Laša Šavdatuašvilille. Joukkuekilpailussa hän saavutti EM-hopeaa Montpellier’ssa 2014. Hän sijoittui seitsemänneksi Varsovan EM-kilpailuissa 2017. Alle 23-vuotiaiden EM-hopeaa hän sai 2008.
Han-Magomedov sai pronssia Tšeljabinskin MM-kilpailuissa 2014. Joukkuekilpailussa hän on saavuttanut MM-hopeaa 2014 ja pronssia Antalyassa 2010.
Han-Magomedov on saavuttanut Masters-, Grand Slam- ja Grand Prix -kilpailuissa yhden turnausvoiton, kaksi kakkossijaa ja viisi kolmossijaa. Maailmancupeissa ja Continental Open -kilpailuissa hänellä on neljä turnausvoittoa ja neljä kolmossijaa. Hän on voittanut aikuisten sarjassa yhden Venäjän-mestaruuden.
Cheiridium saharicum

Cheiridium saharicum on valeskorpioneihin kuuluva hämähäkkieläinlaji, jonka kuvasi Max Beier vuonna 1965. Se kuuluu Cheiridiidae-heimoon. Lajia on tavattu ainakin Tšadissa.
Susa (Italia)

Susa on kaupunki Italiassa Piemonten alueella sijaitsevassa Torinon metropolikaupungissa. Vuoden 2015 alussa kunnassa oli 6 540 asukasta.
Se sijaitsee Val di Susan laaksossa Dora Riparia -joen sekä sen sivujoen "Cenischian" yhtymäkohdassa.
Historia.
Antiikki.
Susa oli merkittävä kaupunki Rooman valtakunnan aikaan, jolloin se tunnettiin nimellä "Segusio". Kaupungissa on yhä joitakin tuon ajan jäänteitä, mukaan lukien keisari Augustukselle omistettu riemukaari sekä kaupunginmuurin portti, nykyinen Porta Savoia.
Kimmo Mustakallio

Kimmo Kalervo Mustakallio (7. heinäkuuta 1931 Helsinki – 15. elokuuta 2016 Helsinki) oli suomalainen lääkäri ja professori. 
Mustakallion vanhemmat olivat lääkäri, apulaisprofessori Martti J. Mustakallio ja Heddi Magnhild Sjöberg. Hänen puolisonsa oli näyttelijä Marita Nordberg, ja Sami Mustakallio on heidän poikansa. 
Mustakallio tuli ylioppilaaksi Suomalaisesta normaalilyseosta vuonna 1949, valmistui lääketieteen lisensiaatiksi vuonna 1956 Helsingin yliopistosta, ihotautien erikoislääkäriksi vuonna 1965 ja lääketieteen tohtoriksi 1966. Vuonna 1967 Mustakallio nimitettiin apulaisprofessoriksi Helsingin yliopistollisen keskussairaalan iho- ja sukupuolitautien klinikkaan. Vuosina 1968–1994 hän oli klinikan ylilääkäri ja Helsingin yliopiston iho- ja sukupuolitautiopin professori vain 37-vuotiaana. 
Mustakallion tutkimusalaa olivat iho ja sen sairauksien kudoskemia sekä iho-, sidekudos- ja sukupuolitauteihin liittyvät immunologiset ilmiöt. Hänen tieteellisten julkaisujensa määrä on yli 200. Mustakallio oli Saksan, Tanskan, Puolan, Israelin sekä Euroopan dermatologisten yhdistysten kunniajäsen. Lääkäriseura Duodecimin puheenjohtaja Mustakallio oli vuosina 1978–1982. Mustakallio oli Suomalaisen tiedeakatemian jäsen vuodesta 1973.
Eero Mustakallio

Eero Mustakallio, ent. Schwartzberg (11. heinäkuuta 1907 Helsinki – 27. joulukuuta 2000) oli suomalainen lääkäri ja professori. 
Mustakallion vanhemmat olivat insinööri Henrik Schwartzberg ja Hanna Augusta Gummerus ja puoliso vuodesta 1935 Kaisa Iris Pelkonen. Mustakallio tuli ylioppilaaksi Lahden yhteiskoulusta 1927 ja valmistui lääketieteen lisensiaatiksi 1936. Tohtoriksi hän väitteli seuraavana vuonna, sisätautien erikoislääkärin pätevyyden hän sai 1941. 1930-luvulla ja 1940-luvun alussa Mustakallio työskenteli Helsingin yliopistossa ja Helsingin alueen sairaaloissa, Turun yliopiston bakteeriopin ja serologian professori hän oli vuodesta 1945. Hän hoiti tätä tehtävää vuoteen 1973. Mustakallio sai hammaslääketieteen kunniatohtorin arvon 1966. Mustakallio tutki ihmisen ja eläinten veriryhmiä sekä veren komplementtia, samoin kuin lavantauti- ja muiden bakteerien ominaisuuksia ja syöpäkudosviljelmien serologiaa.
Luliang

Luliang tai Lüliang (, pinyin: Lǚliáng Shì) on prefektuuritason kaupunki Kiinan kansantasavallan Shanxin maakunnan länsiosassa, linnuntietä noin 130 kilometriä maakuntakeskus Taiyuanista länsilounaaseen. Vuonna 2010 kaupungin asukasluku oli 3,727 miljoonaa ja pinta-ala 21 143 neliökilometriä.
Lüliang rajoittuu etelässä Linfenin, lännessä Yulinin, pohjoisessa Xinzhoun sekä idässä Taiyuanin ja Jinzhongin prefektuuritason kaupungit.
Piirikuntatasolla kaupunki jakautuu 13 osaan: kaupunkipiiriin (Lishi), kahteen piirikuntatason kaupunkiin (Fenyang, Xiaoyi) ja kymmeneen piirikuntaan (Fangshan, Jiaocheng, Jiaokou, Lanxian, Linxian, Liulin, Shilou, Wenshui, Xingxian, Zhongyang).
Dancing in the Dark (Bruce Springsteenin kappale)

Dancing in the Dark on yhdysvaltalaisen laulaja-lauluntekijän Bruce Springsteenin tekemä ja esittämä kappale ja on yksi hänen tunnetuimpia kappaleitaan. Kappale pysyi neljä viikkoa sijalla kaksi "Billboard" Hot 100- listalla ja myi lopulta yli miljoona singleä pelkästään Yhdysvalloissa. Kappale oli ensimmäinen julkaistu single Springsteenin albumilta Born in the U.S.A.. Kappaleesta tuli hänen suurin hittinsä ja puski kyseisen albumin hänen uransa myydyimmäksi albumiksi. Kappaleella Springsteen sai Grammyn "Parhaasta miesrocklaulajan esityksestä".
Suomessa single nousi virallisen listan sijalle 11.
Kappaleen musiikkivideon ohjasi elokuvantekijä Brian De Palma.
Historiaa.
"Dancing in the Dark oli viimeinen "Born in the U.S.A." -albumille tehty ja levytetty kappale. Springsteenin tuottaja Jon Landau piti albumista mutta halusi varman kuuman ykkössinglen, joka olisi tuore ja vastaisi Springsteenin silloista mielentilaa (koska suurin osa kappaleesta Born in the U.S.A. oli tehty kaksi vuotta aiemmin). Springsteen ja Landau riitelivät, ja myöhemmin Springsteen teki kappaleen "Dancing in the Dark". Hänen harmistumisensa riidasta yhdistettynä turhautumiseen albumin valmiiksi saamisesta vuodattui kappaleen sanoituksiksi.
Fantomas (kuvitteellinen henkilö)

Fantomas () on ranskalaisten Marcel Allainin ja Pierre Souvestren luoma kuvitteellinen mestaririkollinen, joka teki ensiesiintymisensä samannimisessä vuonna 1911 julkaistussa rikoskirjassa ja esiintyi kaikkiaan 32:ssa kaksikon nopeaan tahtiin tuottamassa kirjassa ennen Souvestren kuolemaa 1914. Sen jälkeen Allain kirjoitti vielä 11 Fantomas-kirjaa, jotka julkaistiin vuosina 1925–1963.
Valkokankaalla Fantomas esiintyi ensimmäisen kerran jo vuosina 1913–1914 Louis Feuilladen ohjaamassa viisiosaisessa elokuvasarjassa. Tunnettu on myös André Hunebellen 1960-luvulla ohjaama kolmen elokuvan sarja: "Fantomas – sadan naamion mies" ("Fantômas", 1964), "Fantomas nauraa kuolemalle" ("Fantômas se déchaîne", 1965) ja "Fantomas uhkaa maailmaa" ("Fantômas contre Scotland Yard", 1967).
Fantomas ei ole herrasmiesvaras vaan häikäilemätön rikollinen, joka toteuttaa muun muassa valeasujen ja -henkilöllisyyksien turvin mielikuvituksellisia murhia jäämättä koskaan kiinni. Fantomasin arkkivihollinen on komisario Juve, joka on alati hänen jäljillään.
Karisto julkaisi vuonna 1925 kolme Werner Anttilan suomentamaa Fantomas-kirjaa nimellä "Fantomas" osat 1–3.
Vladimir Torban

Vladimir Aleksandrovitš Torbаn (, 10. joulukuuta 1932 Moskova, Venäjän SFNT – 19. elokuuta 2011) oli Neuvostoliittoa edustanut koripalloilija, olympiamitalisti ja Euroopan mestari.
Torban saavutti olympiahopeaa Neuvostoliiton koripallomaajoukkueen pelaajana Melbournessa 1956. EM-kilpailuissa hän voitti kultaa vuosina 1957 ja 1959 sekä pronssia vuonna 1955.
Fran Escribá

Francisco "Fran" Escribá Segura (s. 3. toukokuuta 1965 Valencia, Espanja) on espanjalainen jalkapallovalmentaja. Marraskuusta 2022 lähtien hän on toiminut Zaragozan päävalmentajana.
Valmentajaura.
Vuonna 2004 Escribá aloitti yhteistyön Quique Sánchez Floresin kanssa, jonka apuvalmentajana hän toimi usean kauden ajan yhteensä neljässä eri seurassa. He aloittivat valmentamisen Getafesta, josta he päätyivät Valencian kautta Benficaan. Viimeisen kerran yhdessä he valmensivat Atlético Madridia kaudella 2010–2011, jonka jälkeen Escribá päätti aloittaa oman päävalmentajauransa.
12. kesäkuuta 2012 hänet nimettiin Elchen päävalmentajaksi, joka pelasi maan toiseksi korkeimmalla sarjastasolla Segunda Divisiónissa. Jo heti ensimmäisen kautensa päätteeksi hän onnistui johdattamaan joukkueen maan pääsarjaan Primera Divisióniin 25 vuoden tauon jälkeen. 29. toukokuuta 2013 hän solmi seuran kanssa kahden vuoden jatkosopimuksen.
26. kesäkuuta 2015 Escribá teki kolmivuotisen sopimuksen madridilaisseura Getafen kanssa. Joukkueen peliesitykset Escribán alaisuudessa olivat heikohkoja ja 12 ottelun voitottoman putken myötä Getafe vajosi liigan putoamisviivan alapuolelle. Seurajohto erotti Escribán huhtikuussa 2016, kun kautta oli jäljellä kuusi kierrosta.
Elokuussa 2016 Escribásta tuli Villarrealin päävalmentaja vain viikkoa ennen kauden 2016/17 alkua. Escribán debyyttiottelussa Villarreal hävisi Mestarien liigan karsintojen ensimmäisen osaottelun AS Monacoa vastaan kotonaan 1–2. Eurooppa-liigassa Villarreal voitti Escribán alaisuudessa lohkonsa, mutta putosi jo pudotuspelien ensimmäisellä kierroksella AS Romaa vastaan. Espanjan liigassa Villarreal pelasi tasaisen ja vahvan kauden sijoittuen lopulta viidenneksi. Kauden jälkeen Escribá teki vuoden jatkosopimuksen Villarrealin kanssa. Escribá sai kuitenkin potkut seurasta jo syyskuussa 2017. Viimeisessä ottelussaan hänen valmentamansa Villarreal kärsi 4–0 tappion Getafelle.
Maaliskuun alussa 2019 Escribásta tuli La Ligan putoamiskamppailuun vajonneen Celta Vigon päävalmentaja. Escribá pelasti Celtan putoamiselta kaudella 2018/19. Uusi kausi alkoi kuitenkin aiemman tapaan heikosti ja putoamisviivan alapuolelle juuttunut Celta erotti Escribán marraskuussa 2019.
Helmikuussa 2021 Escribá palasi Elchen päävalmentajaksi. Hän pelasti Elchen putoamiselta niukasti, kun joukkue voitti kauden viimeisessä ottelussa Athletic Bilbaon. Escribán toinen pesti seurassa päättyi potkuihin marraskuun lopulla 2021, kun Elche oli vajonnut La Ligassa jälleen putoamiskamppailuun.
Marraskuussa 2022 Escribá palasi valmennustehtäviin Segundan häntäpäähän vajonneen Real Zaragozan päävalmentajana.
Arkadi Botškarjov

Arkadi Andrejevitš Botškarjov (, 24. helmikuuta 1931 Moskova, Venäjän SFNT – 29. maaliskuuta 1988) oli Neuvostoliittoa edustanut koripalloilija, olympiamitalisti ja Euroopan mestari.
Botškarjov saavutti olympiahopeaa Neuvostoliiton koripallomaajoukkueen pelaajana Melbournessa 1956. EM-kilpailuissa hän voitti kultaa vuosina 1957 ja 1959 sekä pronssia vuonna 1955.
Keskustademokraattinen internationaali

Keskustademokraattinen internationaali (lyh. CDI, ) on poliittista keskustaa ja kristillisdemokraattista aatetta edustavien puolueiden muodostama internationaali, joka perustettiin vuonna 1961 nimellä "World Union of Christian Democrats". Vuonna 1982 järjestö otti käyttöön nimen "Christian Democrat International" ja nykyinen nimi otettiin käyttöön vuonna 1999.
CDI:n jäsenpuolueet ovat pääosin Euroopasta ja Latinalaisesta Amerikasta, ja jotkut puolueista ovat samalla myös Konservatiivisen internationaalin (IDU) jäseniä.
Mihail Semjonov (koripalloilija)

Mihail Vladimirovitš Semjonov (, 18. syyskuuta 1933 Donin Rostov, Venäjän SFNT – 9. marraskuuta 2006) oli Neuvostoliittoa edustanut koripalloilija, olympiamitalisti ja Euroopan mestari.
Semjonov saavutti olympiahopeaa Neuvostoliiton koripallomaajoukkueen pelaajana Melbournessa 1956 ja Roomassa 1960. EM-kilpailuissa hän voitti kultaa vuosina 1957 ja 1959 sekä pronssia vuonna 1955.
Algirdas Lauritėnas

Teodoras Algirdas Adamo Lauritėnas (, 5. marraskuuta 1932 Kaunas – 7. elokuuta 2001 Kaunas) oli kilpaurallaan Neuvostoliittoa edustanut liettualainen koripalloilija, olympiamitalisti ja Euroopan mestari.
Lauritėnas saavutti olympiahopeaa Neuvostoliiton koripallomaajoukkueen pelaajana Melbournessa 1956. EM-kilpailuissa hän voitti kultaa vuosina 1953 ja 1957 sekä pronssia vuonna 1955.
Suihua

Suihua (, pinyin: Suíhuà Shì) on prefektuuritason kaupunki Kiinan kansantasavallan Heilongjiangin maakunnan keskiosassa, linnuntietä noin 105 kilometriä maakuntakeskus Harbinista pohjoiseen. Vuonna 2010 kaupungin asukasluku oli 5,418 miljoonaa ja pinta-ala 35 211 neliökilometriä (toisen lähteen mukaan 34 964 km2).
Suihua rajoittuu etelässä Harbinin, lännessä Daqingin, pohjoisessa Qiqiharin ja Heihen, sekä idässä Yichunin prefektuuritason kaupungit.
Piirikuntatasolla kaupunki jakautuu kaupunkipiiriin (Beilin), kolmeen piirikuntatason kaupunkiin (Anda, Hailun, Zhaodong) ja kuuteen piirikuntaan (Lanxi, Mingshui, Qing’an, Qinggang, Suiling, Wangkui).
&lt;br clear=left&gt;
Ernst Albert Forssell

Ernst Albert Forssell (6. helmikuuta 1840 Ilmajoki – 11. toukokuuta 1904 Helsinki) oli suomalainen esittelijäsihteeri ja senaattori. Forssell oli kirjailija Aleksis Kiven ystävä ja tukija. Hän piirsi Kiven hautajaisten yhteydessä ainoan aitona pidetyn aikalaismuotokuvan Kivestä.
Forssellin vanhemmat olivat apteekkari, maaviskaali, Tullihallituksen kanneviskaali Adolf Fredrik Forssell ja Maria Katarina Mathesius. Hän pääsi ylioppilaaksi 1858 Helsingin yksityislyseosta ja valmistui Helsingin yliopistosta filosofian kandidaatiksi ja maisteriksi 1864 sekä molempien oikeuksien kandidaatiksi 1868. Forssell sai varatuomarin arvon 1871.
Fennomaaneihin kuulunut Forssell asui yhdessä Aleksis Kiven kanssa Helsingissä kevätlukukauden 1859 ja myöhemmin hän muun muassa tuki Kiveä taloudellisesti. Kiven hautajaisten yhteydessä vuonna 1873 Forssell piirsi arkussa makaavasta Kivestä ainoan säilyneen autenttisen muotokuvan. Tarkalleen ottaen Forssellin piirroksesta on säilynyt vain taiteilija Albert Edelfeltin tekemä paranneltu jäljennös, alkuperäinen kappale on kadonnut. Forssell julkaisi vuonna 1876 kirjasen "Suomen valtio-oikeus" jossa hän epäsuorasti arvosteli Suomen silloista valtiollista järjestelmää pitäen sitä vanhakantaisena.
Forssell oli maanviljelijänä Pornaisissa 1873–1875, Porvoon tuomiokapitulin sihteerinä 1876–1886 sekä Suomen senaatin protokollasihteerinä 1886–1892 ja esittelijäsihteerinä 1892–1900. Hän oli lainvalmistelukunnan vanhempana jäsenenä 1900–1902 ja Suomen senaatin oikeusosastolla senaattorina 1902–1904. 
Forssell oli Morgonbladetin toimittaja 1872 ja Finland-päivälehden päätoimittaja 1885. Hän oli Porvoon kaupunginvaltuuston jäsen 1878–1883.
Forssell oli naimisissa vuodesta 1866 Töölön ulkoravintolan tarjoilijana ("Töölön Kersti") toimineen ruotsalaisen Brita Christina Almin (aiemmin Brask, 1839–1908) kanssa.
Viktor Zubkov (koripalloilija)

Viktor Aleksejevitš Zubkov (; 24. huhtikuuta 1937 Donin Rostov, Venäjän SFNT – 16. lokakuuta 2016) oli Neuvostoliittoa edustanut koripalloilija, olympiamitalisti ja Euroopan mestari.
Zubkov saavutti Neuvostoliiton koripallomaajoukkueen pelaajana olympiahopeaa Melbournessa 1956 ja Roomassa 1960 sekä MM-pronssia Brasiliassa 1963. EM-kilpailuissa hän voitti kultaa vuosina 1957, 1959 ja 1961.
Linfen

Linfen (, pinyin: Línfén Shì) on prefektuuritason kaupunki Kiinan kansantasavallan Shanxin maakunnan lounaisosassa, linnuntietä noin 220 kilometriä maakuntakeskus Taiyuanista etelälounaaseen. Vuonna 2010 kaupungin asukasluku oli 4,317 miljoonaa ja pinta-ala 20 589 (tai 20 275) neliökilometriä.
Linfen rajoittuu etelässä Yunchengin, lännessä Yan’anin, pohjoisessa Luliangin ja Jinzhongin, sekä idässä Changzhin ja Jinchengin prefektuuritason kaupunkeihin.
Hallinnollinen jako.
Piirikuntatasolla kaupunki jaetaan yhteen kaupunkipiiriin, kahteen piirikuntatason kaupunkiin ja 14 piirikuntaan.
Mihail Studenetski

Mihail Vladimirovitš Studenetski (, 6. maaliskuuta 1934 Moskova, Venäjän SFNT – 1. maaliskuuta 2021) oli Neuvostoliittoa edustanut koripalloilija, olympiamitalisti ja Euroopan mestari.
Pelintekijänä pelannut ja seuratasolla MBK Dinamo Moskovaa edustanut Studenetski saavutti olympiahopeaa Neuvostoliiton koripallomaajoukkueen pelaajana Melbournessa 1956. EM-kilpailuissa hän voitti Neuvostoliiton joukkueessa kultaa Bulgariassa 1957 ja Turkissa 1959. Studenetski kuoli 86-vuotiaana 1. maaliskuuta 2021 pandemiana riehuneeseen COVID-19-koronavirustautiin jota oli sairastanut kahden viikon ajan.
Martti Mustonen

Martti Veikko Pekka Mustonen (29. elokuuta 1909 Kalvola – 29. toukokuuta 1998 Helsinki) oli suomalainen agronomi ja SOK:n pääjohtaja 1968-1975. Hän sai vuorineuvoksen arvonimen 1972. Mustoselle myönnettiin myös maanviljelysneuvoksen arvonimi.
Mustonen tuli ylioppilaaksi vuonna 1929 ja valmistui agronomiksi Helsingin yliopistosta vuonna 1934. Hän oli tilanhoitajana Tuorlan kartanossa 1934-1936, järjestökonsulenttina Pellervo-seurassa 1936-1939 ja SOK:n palveluksessa hän oli 1939-1975, pääjohtajana 1968-1975. Osuustoimintaopin opettajana Mustonen toimi Helsingin yliopistossa 1953-1959.
Mustonen kirjoitti nimimerkillä Martti Kataja viisi teosta: "Kaniini" (1941, Helsinki, Pellervo), "Taloussika" (1945, Helsinki, Pellervo), "Tuotekauppa" (1946, Helsinki, Pellervo), "Mainiemen pehtori" (1947, Helsinki, Pellervo), "Konsulentin kommelluksia" (1948, Helsinki, Pellervo).
Mustosen vanhemmat olivat ylivahtimestari Johan Petter Mustonen ja Ida Maria (o.s. Suominen). Puoliso oli pöytyäläisen tilanomistajan tytär Anna-Liisa (o.s. Simola). Mustoset on haudattu Pöytyän kirkonkylän hautausmaalle Simoloiden sukuhautaan.
Kauppakeskus Koivukeskus

Kauppakeskus Koivukeskus on Vantaan Asolan kaupunginosassa, Koivukylän rautatieaseman länsipuolella sijaitseva K-Citymarket-vetoinen kauppakeskus. Keskus toimii S-marketia vastapäätä, jonka viereiselle pellolle se avattiin marraskuussa 2009. Rakennustyöt aloitettiin syyskuussa 2008. Hanke maksoi noin 32,3 miljoonaa euroa. 
K-citymarketille kuuluvaa tilaa keskuksessa on 12 500 neliötä ja erikoisliikkeiden tilaa miltei 3 000 neliötä. K-Citymarketin lisäksi kauppakeskuksen liikkeisiin kuuluvat muun muassa Alko, apteekki ja Koivukylän kirjasto. Kauppakeskuksen omistaa Kesko ja sen on rakennuttanut Skanska. Kauppakeskuksen alla on noin 400 paikan pysäköintihalli. 
Kulkuyhteydet.
Koivukeskus sijaitsee aivan Koivukylän aseman vieressä. Asemalla pysähtyy Keravan kaupunkiradan K-juna Keravalle ja Helsinkiin. Kauppakeskusta ympäröivillä Koivukyläntiellä ja Asolanväylällä on runsaasti linja-autoliikennettä muun muassa Tikkurilaan, Rekolaan, Päiväkumpuun, Leinelään ja Simonkylään.
Seppo Mustonen (hydrologi)

Seppo Erkki Mustonen (13. lokakuuta 1931 Kaavi – 4. tammikuuta 2017 Kauniainen) oli suomalainen hydrologi. Hän oli Vesientutkimuslaitoksen johtaja (professori) vuodesta 1974. Hän oli koulutukseltaan tekniikan tohtori. Mustonen oli Helsingin yliopiston matemaattis-luonnontieteellisessä tiedekunnassa dosenttina 1974–1994.
Seppo Mustonen oli Aqua Fennican toimituskunnan puheenjohtaja 1980-1992. Mustonen julkaisi vuonna 1986 teoksen "Sovellettu hydrologia".
Seppo Mustonen toimi Kansainvälisen hydrologijärjestön (IAHS) pintavesikomission puheenjohtajana 1975–1983.. Mustonen oli Suomen vesiyhdistyksen puheenjohtaja 1985–1990. Hän sai vuonna 2004 Pro Aqua -palkinnon.
Stepan Spandarjan

Stepаn Surenovitš Spаndаrjan (, 2. huhtikuuta 1906 – 1987) oli Neuvostoliittoa edustanut koripallovalmentaja ja koripalloilija.
Spandarjan toimi Neuvostoliiton maajoukkueen päävalmentajana sen voittaessa olympiahopeaa Helsingissä 1952, Melbournessa 1956 ja Roomassa 1960 sekä Euroopan mestaruuden vuosina 1947, 1951, 1957 ja 1959.
Adam Okruašvili

Adam Okruašvili (, s. 1. tammikuuta 1989 Tbilisi) on georgialainen judoka.
Okruašvili voitti joukkuekilpailussa maailmanmestaruuden Rio de Janeirossa 2013 sekä sai MM-pronssia Tšeljabinskissa 2014 ja Astanassa 2015. Hän saavutti yli 100 kg:n painoluokassa MM-pronssia Astanassa 2015 sekä sijoittui samassa sarjassa viidenneksi Rio de Janeirossa 2013 ja seitsemänneksi Budapestissa 2017. Lontoon 2012 ja Rio de Janeiron 2016 olympialaisissa hän karsiutui ensimmäisen ottelun jälkeen.
Okruašvili voitti Bakun Euroopan kisoissa 2015 kultaa yli 100 kg:n sarjassa kukistettuaan loppuottelussa israelilaisen Or Sassonin. Joukkuekilpailussa hän sai hopeaa. Hän on saavuttanut EM-kilpailuissa samassa painoluokassa hopeaa Budapestissa 2013, Montpellier’ssa 2014 ja Varsovassa 2017 sekä sijoittunut viidenneksi Tšeljabinskissa 2012 ja seitsemänneksi Tbilisissä 2009. Hän voitti joukkuekilpailun Euroopan-mestaruuden 2012, 2013, 2014, 2016 ja 2017 sekä sai EM-pronssia Belgradissa 2006. Avoimen luokan EM-kilpailuissa hän saavutti pronssia Novi Sadissa 2006.
Okruašvili saavutti kadettien (alle 17-v.) EM-hopeaa yli 90 kg:n painoluokassa 2004 sekä alle 20-vuotiaiden EM-pronssia yli 100 kg:n sarjassa 2005. Hän sai Bangkokin universiadeissa 2007 pronssia avoimessa luokassa.
Okruašvili on saavuttanut Masters-, Grand Slam- ja Grand Prix -kilpailuissa kuusi turnausvoittoa, viisi kakkossijaa ja kaksi kolmossijaa. Maailmancupeissa ja Continental Open -kilpailuissa hänellä on viisi turnausvoittoa, kolme kakkossijaa ja neljä kolmossijaa. Hän on voittanut aikuisten sarjassa kaksi Georgian-mestaruutta.
Olguiz Rodríguez

Olguiz Rodríguez (19. kesäkuuta 1918 – 1991) oli uruguaylainen koripallovalmentaja.
Rodríguez toimi Uruguayn maajoukkueen päävalmentajana sen voittaessa olympiapronssia Helsingissä 1952. Hän toimi Uruguayn päävalmentajana myös vuoden 1959 MM-kilpailuissa, joissa maa sijoittui yhdeksänneksi.
Langdalen (Hadsel)

Langdalen on Hadselin kunnassa, Nordlandin läänissä, Norjassa sijaitseva laakso.
Maantiede.
Langdalen sijaitsee Lofoottien saaristoon kuuluvalla Austvågøyan saarella päättyen saaren pohjoisrannalla sijaitsevaan Falkfjorden-lahteen. Laakso päättyy etelässä Langdalsskardet-solaan, jonka eteläpuoli laskeutuu puolestaan jyrkästi Grunnfjorddalen-laaksoon. Laakson ympärillä olevat vuorenhuiput yltävät korkeimmillaan hieman alle kilometrin korkeuteen merenpinnan tasosta.
Laakson vesi.
Laakson pohjalla virtaa Langdalselva-joki. Sen vesi laskee saaren pohjoispuolella sijaitsevaan Falkfjorden-lahteen. Vesi virtaa laaksoa ympäröiviltä vuorilta sekä laaksoon liittyvistä sivulaaksoista, joilla sijaitsee joitakin ylänkölampia tai -järviä. Suurin laakson yläpäässä olevista vuoristojärvistä on Reinsletttindan- sekä Nissvasstinden-vuorten välissä sijaitseva Nissvatnet. Laakson pohjalla sijaitsevat suurimmat järvet ovat Langdalsvatnet ja Litlvatnet.
Liikenne.
Laaksossa itsessään ei ole teitä eikä liikennettä. Kuitenkin pohjoispäässä, lähellä Falkfjordenin rantaa, sitä sivuaa E10-tie, eräs Lofoottien merkittävimpiä liikenneväyliä. Laakson itäpuolella tie alittaa vuoren Myrlandstunnelen-tunnelin kautta ja myös lännessä tie menee tunneliin hyvin pian laakson ohitettuaan.
Karl-Anthony Towns

Karl-Anthony Towns (s. 15. marraskuuta 1995 Piscataway, New Jersey) on dominikaanis-yhdysvaltalainen koripalloilija. Sentterinä pelaava Towns edustaa maajoukkuetasolla Dominikaanista tasavaltaa.
Towns pelasi yliopistossa vain yhden kauden: kaudella 2014–2015 hän kirjautti Kentuckyn yliopiston pelaajana NCAA:n I-divisioonassa tilastolukemat 10,3 pistettä, 6,7 levypalloa ja 2,3 torjuntaa per ottelu pelattuaan noin 21 minuuttia ottelua kohden. Towns asettui ehdolle , jossa Minnesota Timberwolves varasi hänet ensimmäisenä. Towns edusti Timberwolvesia vuoteen 2024 saakka. Hänet myytiin lokakuun 2024 alussa New York Knicksiin.
Tulokaskaudellaan Towns ylsi harvinaiseen saavutukseen, kun hän voitti läntisen konferenssin kuukauden tulokkaan palkinnon kuudesti peräkkäin. Townsin tulokaskausi oli lopulta paras korinaluspelaajan ensimmäinen NBA-kausi sitten Tim Duncanin. Towns valittiin NBA:n kauden tulokkaaksi: päätös oli yksimielinen viidennen kerran sarjan historiassa.
Towns valittiin un vuosina 2018, 2019, 2022, 2024 ja 2025. Kausilla 2017–2018, 2021–2022 ja 2024–2025 hänet valittiin .
All I Really Want

All I Really Want on kanadalaisen laulaja-lauluntekijä Alanis Morissetten kappale hänen kolmannelta studioalbumiltaan, "Jagged Little Pill". Kappaleen on tehnyt Alanis Morissette yhdessä kappaleen tuottajan Glen Ballardin kanssa. Kappale oli albumin kuudes ja viimeisenä julkaistu single (Yhdysvalloissa kappale oli albumin kolmantena julkaistu single). Kappale oli yksi ensimmäisistä albumille "Jagged Little Pill" tehdyistä kappaleista ja sai alkuperänsä kappaleesta "The Bottom Line", mikä oli ensimmäinen kappale, jonka Morissette teki Ballardin kanssa.
Single oli parhaimmillaan sijalla 14 U.S. "Billboard" Modern Rock Tracks -listalla, sijalla 40 Australiassa ja sijalla 59 UK Singles Chart -listalla joulukuussa 1996.
Sanoitukset.
Kappaleen sanoituksissa Morissette vertaa itseään Charles Dickensin romaanin "Loistava tulevaisuus" Estellaan, kun ottaa sanoituksissa yhteen hänen puolisonsa kanssa heidän epämiellyttävässä suhteessaan.
Vassdalen (Hadsel)

Vassdalen on Hadselin kunnassa, Nordlandin läänissä, Norjassa sijaitseva laakso.
Maantiede.
Vassdalen sijaitsee Lofoottien saaristoon kuuluvalla Austvågøyan saarella päättyen saaren pohjoispuolella Hadselfjorden-salmeen, Myrlandsfjorden-lahden itäpuolella, Lofoottien ja Vesterålenin välissä. Laakson jatke etelässä on nimeltään Strupen, joka päättyy jyrkkien vuorten saartamana. Korkein laaksoa ympäröivistä vuorenhuipuista on sen eteläpäässä sijaitseva 999 metriä korkea Olsanestinden.
Laakson vesi.
Laakson pohjalla virtaava Myrlandselva-joki laskee saaren pohjoispuolella sijaitsevaan Myrlandsfjorden-lahteen. Vesi virtaa sulamisvesinä laaksoa ympäröiviltä vuorilta, ja joen varrella laaksossa on myös joitakin järviä, kuten Storvatnet ja Litlvatnet. Laakson pohjoispäässä sijaitsee myös Myrlandsmyran suoalue.
Liikenne.
Laaksossa itsessään ei ole teitä eikä liikennettä. Laakson pohjoispäässä sitä sivuaa E10-tie, eräs Lofoottien merkittävimpiä liikenneväyliä.
Luettelo televisiosarjan Sopranos jaksoista

"Sopranos" on yhdysvaltalainen draamasarja, jonka on luonut David Chase. Sarjaa esitettiin HBO-kanavalla vuosina 1999–2007 yhteensä kuuden tuotantokauden ja 86 jakson ajan.
Yleiskatsaus.
&lt;onlyinclude&gt;&lt;/onlyinclude&gt;
Jaksot.
Kuudes tuotantokausi (2006–2007).
!colspan="7;" style="background-color: #4C5C49;"| Osa 1
!colspan="7;" style="background-color: #555555;"| Osa 2
Tuomas Hoikkala

Tuomas Hoikkala (s. 1957 Valkeala) on suomalainen taidemesenaatti, yrittäjä ja taidekeskus Salmelan perustaja. Hän on koulutukseltaan muusikko, suorittanut saksofoninsoiton loppututkinnon Sibelius-Akatemiassa. Hän on muuttanut Vuohijärven kirkon luonto- ja kulttuurikeskukseksi.
Hoikkala omistaa Viipurissa Lallukan talossa huoneiston, joka on maksutta taiteilijoiden käytössä. Samoin Salmela on näyttelykauden ulkopuolella muutaman eri taiteenalojen edustajan käytössä maksutta.
Hoikkala sai vuonna 2014 tasavallan presidentin myöntämän konsulin arvonimen.
Puhe (esitys)

Puhe on suullinen esitys, joka pidetään tavallisesti jossain tilaisuudessa. Puheessa voidaan esittää esimerkiksi tervehdys, onnittelu, kiitos tai kannanotto. Erilaisia puhetyyppejä ovat poliittinen puhe (kuten vaalipuhe), avajaispuhe, hartauspuhe, kiitospuhe, muistopuhe, juhlapuhe, maljapuhe ja saarna.
Suositut puhujat voivat saada esiintymisestään satojentuhansien eurojen palkkion. Maailman kovapalkkaisimpiin puhujiin kuuluu monia Yhdysvaltain entisiä presidenttejä, kuten Ronald Reagan, Bill Clinton ja Barack Obama. Liikemies Donald Trump sai kiinteistömarkkinoihin liittyvissä tilaisuuksissa vuosina 2006–2007 noin 1,5 miljoonan dollarin puhujanpalkkioita.
Pertti Muukkonen

Pertti Juhani Muukkonen (6. elokuuta 1927 – 25. maaliskuuta 2001) oli suomalainen oikeustieteilijä. Hän oli Turun yliopiston siviilioikeuden professori vuosina 1961–1964 ja Helsingin kauppakorkeakoulun kauppaoikeuden professori vuosina 1964–1987. Hän julkaisi asiakirjaoppaita.
Muukkonen väitteli oikeustieteen tohtoriksi vuonna 1958 väitöskirjallaan "Muotosäännökset: Varallisuusoikeudellisia sopimuksia koskeva tutkimus". Ennen professoriksi nimittämistä Muukkonen toimi assistenttina Helsingin yliopistossa vuosina 1953–1958 ja Yhteiskunnallisen korkeakoulun yksityisoikeuden ja talouden virkaa tekevänä lehtorina vuosina 1964–1960.
Muukkonen edusti analyyttista oikeustiedettä siviilioikeudessa. Hän tarkasteli sopimusvapautta erilaisten vapausoikeuksien yhteisnimityksenä ja jakoi sen päätäntä-, valinnan-, tyyppi-, sisältö-, muoto- ja purkuvapauteen.
Strofantidiini

Strofantidiini (C23H32O6) on steroidirakenteinen kardenolideihin kuuluva orgaaninen yhdiste. Se esiintyy aglykonina useiden kasvien glykosideissa.
Ominaisuudet.
Huoneenlämpötilassa strofantidiini on valkoista kiteistä ainetta. Kuumennettaessa sulamispisteeseensä se sulaa kuohuen ja hajoaa osittain. Yhdiste on käytännöllisesti katsoen veteen liukenematonta, mutta liukenee moniin orgaanisiin liuottimiin kuten alkoholeihin, etikkahappoon, asetoniin, kloroformiin ja bentseeniin. Strofantidiini on optisesti aktiivinen yhdiste ja sen ominaiskiertokyky metanoliliuoksessa (c= 2,8 mol/l) on +43,1 °. Strofantidiiniä esiintyy monissa kasveissa glykosidina, esimerkiksi kielossa esiintyvässä konvallatoksiinissa on glykosidinen sidos ramnoosin ja strofantidiinin välillä, strofanteissa ("Strophanthus") esiintyvissä kymariinissa, jossa sokeriosana on kymaroosi ja strofantiinista, jossa sokeriosa on kymaroosi ja kaksi glukoosimolekyyliä. 
Strofantidiini on erittäin myrkyllinen yhdiste eläimille. Sen myrkyllisyys perustuu natrium-kaliumpumpun toiminnan inhibitoitumiseen, mikä johtaa kalsiumpitoisuuden kasvuun solussa ja rytmihäiriöihin.
Strofantidiinista on valmistettu norprogesteronia, jonka vaikutukset ovat samankaltaiset kuin progesteronilla, mutta se on 4–8 kertaa progestronia potentimpi yhdiste.
Or Sasson

Or ”Ori” Sasson (; s. 18. elokuuta 1990 Jerusalem) on israelilainen judoka ja olympiamitalisti.
Sasson saavutti Rio de Janeiron olympialaisissa 2016 pronssia yli 100 kg:n painoluokassa. Vuodelle 2021 siirretyissä Tokion olympialaisissa Sasson oli mukana Israelin judojoukkueessa, joka voitti sekajoukkuekilpailun pronssia. Hän osallistui myös yli 100 kg:n sarjaan, jossa hän sijoittui yhdeksänneksi.
Bakun Euroopan kisoissa 2015 hän saavutti yli 100 kg:n sarjassa hopeaa hävittyään loppuottelussa georgialaiselle Adam Okruašvilille. Hän sai samassa painoluokassa hopeaa myös Kazanin EM-kilpailuissa 2016 hävittyään finaalissa Ranskan Teddy Rinerille. Hän on sijoittunut EM-kilpailuissa lisäksi alle 100 kg:n painoluokassa viidenneksi Budapestissa 2013 sekä yli 100-kiloisissa viidenneksi Lissabonissa 2021 ja seitsemänneksi Prahassa 2020. 
Sasson on saavuttanut Masters-, Grand Slam- ja Grand Prix -kilpailuissa viisi turnausvoittoa sekä sijoittunut neljä kertaa toiseksi ja viisi kertaa kolmanneksi. Maailmancupeissa ja Continental Open -kilpailuissa hänellä on neljä turnausvoittoa, yksi kakkossija ja viisi kolmossijaa. Hän on voittanut aikuisten sarjassa kahdeksan Israelin-mestaruutta. Hän voitti makkabiadeissa 2009 kultaa alle 100 kg:n sarjassa.
Mārtiņš Antons

Mārtiņš Antons (1888 – 1941) oli latvialainen asianajaja ja poliitikko.
Hän valmistui Pietarin valtionyliopiston lakitieteellisestä tiedekunnasta vuonna 1912. Sen jälkeen hän toimi asianajajana Riiassa. Ensimmäisen maailmansodan aikana hän oli Baltian pakolaiskomitean jäsen. Hänet valittiin perustuslakikokouksen jäseneksi (1920).
Majlinda Kelmendi

Majlinda Kelmendi (s. 9. toukokuuta 1991 Peja) on kosovolainen judon olympiavoittaja, maailman- ja Euroopan-mestari. Hän on kilpaillut vuodesta 2009 alkaen sarjassa 52 kg. Kosovon epävakaasta poliittisesta asemasta johtuen hän kilpaili aiemmin useissa arvokilpailuissa kansainvälisen judoliiton lipun alla.
Kelmendi oli Lontoon olympialaisissa 2012 Albanian edustajana yhdeksäs. Rio de Janeiron olympialaisissa 2016 hän saavutti kultaa 52 kiloisten sarjassa Kosovon edustajana ja teki historiaa ollen maan ensimmäinen olympiavoittaja ja -mitalisti. Loppuottelussa hän kukisti italialaisen Odette Giuffridan. Vuonna 2021 pidetyissä Tokion olympialaisissa hän sijoittui jaetulle 17:nnelle sijalle.
Kelmendi voitti maailmanmestaruuden Rio de Janeirossa 2013 kukistettuaan loppuottelussa brasilialaisen Érika Mirandan ja Tšeljabinskissa 2014 voitettuaan finaalissa romanialaisen Andreea Chițun. Hän saavutti MM-pronssia Tokiossa 2019. Budapestin MM-kilpailuissa 2017 hän sijoittui viidenneksi.
Kelmendi voitti Euroopan-mestaruuden Montpellier’ssa 2014 kukistettuaan loppuottelussa venäläisen Natalja Kuzjutinan, Kazanissa 2016 voitettuaan finaalissa ranskalaisen Priscilla Gneton ja Varsovassa 2017 kukistettuaan loppuottelussa venäläisen Alesja Kuznetsovan. Hän sai EM-pronssia Budapestissa 2013. Hän voitti kultaa Minskin Euroopan kisoissa 2019 kukistettuaan loppuottelussa Natalja Kuzjutinan.
Hän voitti alle 20-vuotiaiden maailmanmestaruuden 2009, saman ikäluokan Euroopan-mestaruuden 2009 ja 2010 sekä alle 23-vuotiaiden Euroopan-mestaruuden 2012.
Kelmendi on saavuttanut Masters-, Grand Slam- ja Grand Prix -kilpailuissa kahdeksantoista turnausvoittoa, kolme kakkossijaa ja neljä kolmossijaa. Maailmancupeissa ja Continental Open -kilpailuissa hänellä on neljä turnausvoittoa, kolme kakkossijaa ja kolme kolmossijaa.
August Sang

August Sang (27. heinäkuuta 1914 Pärnu, Viro – 14. lokakuuta 1969 Tallinna, Viro) oli virolainen runoilija, joka julkaisi ilmaisukeinoiltaan yksinkertaista, humaaniin ihmisymmärtämykseen kutsuvaa, mietiskelevää runoutta ja käänsi maailmankirjallisuutta viroksi. Hänen runojensa suomennoksia on julkaistu antologiassa "20 nykyvirolaista runoilijaa". Sang kuului 1930-luvun keskivaiheilla esiin marssineeseen uuteen virolaiseen runoilijapolveen. Häntä on kutsuttu alakuloisen optimistiseksi.
Suomennettu tuotanto.
Martti Rauhalan suomentamia Sangin runoja on antologiassa "20 nykyvirolaista runoilijaa", toim. Raili Kilpi-Hynynen &amp; Arvo Turtiainen, Helsinki: Tammi 1969.
Nora Gjakova

Nora Gjakova (s. 17. elokuuta 1992) on kosovolainen judon olympiavoittaja ja Euroopan-mestari. Hän on kilpaillut sarjassa 57 kg vuodesta 2010 lähtien.
Gjakova voitti olympiakultaa vuonna 2021 käydyissä Tokion olympialaisissa kukistettuaan 57-kiloisten loppuottelussa ranskalaisen Sarah-Léonie Cysiquen. Rio de Janeiron olympialaisissa 2016 hän karsiutui kahden ottelun jälkeen.
Gjakova saavutti MM-pronssia Budapestissa 2021. Hän on sijoittunut MM-kilpailuissa lisäksi seitsemänneksi Rio de Janeirossa 2013, Bakussa 2018, Tokiossa 2019 ja Dohassa 2023. 
Gjakova voitti Euroopan-mestaruuden Tel Avivissa 2018 kukistettuaan loppuottelussa saksalaisen Theresa Stollin. Hän sai hopeaa Minskin Euroopan kisoissa 2019 hävittyään loppuottelussa Venäjän Darja Mežetskajalle. Hän saavutti pronssia Bakun Euroopan kisoissa 2015 sekä EM-kilpailuissa Kazanissa 2016, Varsovassa 2017, Lissabonissa 2021 ja Montpellier'ssä 2023. Hän voitti alle 23-vuotiaiden Euroopan-mestaruuden 2014.
Gjakova voitti Välimeren kilpailuissa kultaa 57 kg:n sarjassa 2018. Hän on saavuttanut Masters-, Grand Slam- ja Grand Prix -kilpailuissa kahdeksan turnausvoittoa, sijoittunut kahdeksan kertaa toiseksi ja seitsemän kertaa kolmanneksi. Hän on saavuttanut maailmancupeissa ja Continental Open -kilpailuissa kolme turnausvoittoa, yhden kakkossijan ja neljä kolmossijaa.
Karvala (Lappajärvi)

Karvala on kylä Lappajärven kunnassa Lappajärven länsirannalla seututien 711 varrella. Kylä ulottuu Hevosaholta Aholaan. Matkaa kunnan keskustaan on Karvalasta noin 12 kilometriä. Kylässä toimivat Karvalan nuorisoseura sekä Lappajärven länsirannan kyläyhdistys sekä useita yrityksiä.
Matti Mård

Matti Pekka Mård (15. elokuuta 1934 Kiuruvesi – 15. toukokuuta 2018 Espoo) oli suomalainen sähkötekniikan tutkija ja professori. Hän toimi vuosina 1983–1997 Teknillisen korkeakoulun sähkökäytön ja tehoelektroniikan professorina.
Mård kirjoitti ylioppilaaksi Kiuruveden yhteiskoulusta 1955. Hän opiskeli Teknillisessä korkeakoulussa, josta valmistui diplomi-insinööriksi 1961, ja tekniikan lisensiaatiksi ja tohtoriksi 1976. Hänen pääosin suomenkielinen ja osin englanninkielinen väitöskirjansa (1976) oli otsikoitu "Sähkömoottorikäytön taloudellisesta mitoittamisesta : Method for economic dimensioning of electric motor drive".
Hän toimi suunnitteluinsinöörinä Oy Strömberg Ab:llä vuosina 1961–1974. Siellä hän perehtyi ilmapuolustustekniikan ja eri liikennevälineiden sähköiseen säätö- ja ohjaustekniikkaan. Vuosina 1961–1962 hän osallistui ilmatorjuntalaskimen ja tykinohjauksen opetuskurssille Sveitsissä. Hänen laati muun muassa monia laskelmia, joiden pohjalta Suomen sähköjunien moottorikäyttöjä ohjattiin kymmenien vuosien ajan. Teknillisessä korkeakoulussa työskennellessään (1974-) hän jatkoi yhteystyötä teollisuuden kanssa etenkin ABB Strömbergin kanssa. Hänen tutkimustyönsä aiheena oli sähkökäyttö ja tehoelektroniikka, sähkökäyttöjen taloudellinen mitoittaminen ja kustannustehokkuus. Hän oli osaltaan vaikuttamassa siihen, että maailman suurin taajuusmuuttajia valmistava tehdas sijaitsee Helsingissä. 
Tuotanto.
Lähteenä pääosin
Antoni Jan Ostrowski

Antoni Jan Ostrowski (1782–1845) oli puolalainen aatelinen (szlachta), maanomistaja, poliittinen ja taloudellinen aktivisti sekä kenraali ja tiedottaja.
Hänestä tuli senaattorilinnanherra ja Sejmin jäsen Puolan kuningaskunnassa (1815–1830). Marraskuun kansannousun aikana vuosina 1830–1831 hänet nimitettiin kansalliskaartin komentajaksi. Kansannousun epäonnistumisen jälkeen hän muutti Ranskaan.
Martti Harju

Martti Olavi Harju (s. 26. toukokuuta 1949 Nivala) on hallintotieteiden lisensiaatti, joka toimi kunnan- ja kaupunginjohtajana. 
Martti Harju syntyi maanviljelijä, kirvesmies Tauno Esaias Harjun ja emäntä Iida Johanna Kiviniemen perheeseen. Hänen puolisonsa on Aila Kaarina Pysäys. Harju valmistui sosionomiksi 1977 ja yhteiskuntatieteiden kandidaatiksi 1978. Hallintotieteiden maisterin tutkinnon hän suoritti 1979 ja lisensiaatin tutkinnon 1984. Harju toimi Kaustisen kunnansihteerinä 1979–1980. Hän oli Keiteleen kunnanjohtaja 1980–1982, Sotkamon kunnanjohtaja 1982–1987 ja Iisalmen kaupunginjohtaja vuodesta 1987. Eläkkeelle Harju jäi 19. huhtikuuta 2013.
Kalle Heikki Mannerkorpi

Kaarle (Kalle) Heikki Mannerkorpi (sukunimi aik. "Mohell", 18. huhtikuuta 1885 Pielisjärvi – 11. lokakuuta 1966 Joensuu) oli suomalainen kirkkoherra ja kirjailija. Hän käytti myös nimimerkkiä "Täti Cecilia".
Mannerkorven vanhemmat olivat kirvesmies, mylläri Johan (Janne) Fredrik Mohell ja Riitta Tiina Tuupanen. Hän pääsi ylioppilaaksi 1905 Joensuun klassillisesta lyseosta ja suoritti teologian erotutkinnon Helsingin yliopistossa 1911. Mannerkorpi vihittiin papiksi 1911.
Mannerkorpi oli Käkisalmen kirkkoherrana 1925–1926 ja Rautavaaran kirkkoherrana 1928–1955. Hän toimi myös pappina ja opettajana suomalaisten siirtolaisten parissa Yhdysvalloissa useaan otteeseen.
Mannerkorpi oli naimisissa vuodesta 1911 Taimi Maria Tapanisen kanssa. Heidän poikansa oli kirjailija ja kääntäjä Juha Mannerkorpi.
Mård

Mård on muun muassa seuraavien suomalaisten henkilöiden sukunimi:
Wimbledonin tennisturnaus 2015 – naisten kaksinpeli

Petra Kvitová oli turnauksen puolustava mestari. Hän hävisi kolmannella kierroksella Jelena Jankovićille.
Turnauksen voitti Serena Williams, joka päihitti loppuottelussa Garbiñe Muguruzan. Mestaruus oli Williamsille uran kuudes Wimbledonissa.
Sijoitetut pelaajat.
&lt;ol start="17"&gt;
&lt;li&gt; Elina Svitolina "(2. kierros)"
&lt;li&gt; Sabine Lisicki "(3. kierros)"
&lt;li&gt; Sara Errani "(2. kierros)"
&lt;li&gt; Garbiñe Muguruza "(loppuottelu)"
&lt;li&gt; Madison Keys "(puolivälierät)"
&lt;li&gt; Samantha Stosur "(3. kierros)"
&lt;li&gt; Viktoryja Azarenka "(puolivälierät)"
&lt;li&gt; Flavia Pennetta "(1. kierros)"
&lt;li&gt; Alizé Cornet "(2. kierros)"
&lt;li&gt; Svetlana Kuznetsova "(2. kierros)"
&lt;li&gt; Barbora Strýcová "(1. kierros)"
&lt;li&gt; Jelena Janković "(4. kierros)"
&lt;li&gt; Irina-Camelia Begu "(3. kierros)"
&lt;li&gt; Belinda Bencic "(4. kierros)"
&lt;li&gt; Camila Giorgi "(3. kierros)"
&lt;li&gt; Caroline Garcia "(1. kierros)"